PMIndiaData/PMIndiaSum huggingface dataset:
মন্ত্রীমন্দলনা “এমেন্দমেন্ত ওফ কন্সতিত্যুসন তু প্রোভাইদ ফোর রিজার্বেসন ফোর ইকোনোমিকেল্লী ৱিকর সেক্সন্স”দা কেবিনেত নোৎকী শরুক ওইনা ওফিস মেমোরেন্দম রিভাইস তৌবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা “এমেন্দমেন্ত ওফ কন্সতিত্যুসন তু প্রোভাইদ ফোর রিজার্বেসন ফোর ইকোনোমিকেল্লী ৱিকর সেক্সন্স”দা কেবিনেত নোৎকী শরুক ওইনা ওফিস মেমোরেন্দম (ও.এম.) রিভাইস তৌবদা অয়াবা পীখ্রে। ও.এম. অসি মন্ত্রীমন্দলনা ২০১৯গী জনুৱারী ৮দা অয়াবা পীখি। কানবশিং: অয়াবা পীখিবা অসিনা মখোয়গী শেল-থুমগী ফিভম্না মরম ওইদুনা ইন্থোকপীরবা মখোয়শিং অদুবু হায়র এজুকেসন অমসুং এমপ্লোইমেন্তদা খুদোংচাবা ফংহনবদা সোসিয়েল ইক্যুইতী প্রমোৎ তৌরগনি।
মন্ত্রীমন্দলনা পার্লিয়ামেন্তদা নেস্নেল ইন্সতিত্যুৎস ওফ ফুদ তেক্নোলোজী, ইন্ত্রপ্রিনরশিপ এন্দ মেনেজমেন্ত বিল, ২০১৯ লান্থোকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা নেস্নেল ইন্সতিত্যুৎস ওফ ফুদ তেক্নোলোজী, ইন্ত্রপ্রিনরশিপ এন্দ মেনেজমেন্ত বিল, ২০১৯ লান্থোকপদা অয়াবা পীখ্রে। বিল অসিগী ওবজেক্তিবতি হরিয়ানাগী কুন্দলিদা লৈরিবা নেস্নেল ইন্সতিত্যুৎ ওফ ফুদ তেক্নোলোজী, ইন্ত্রপ্রিনরশিপ এন্দ মেনেজমেন্ত (এন.আই.এফ.তি.ই.এম.) অমসুং তামিল নাদুগী থাঞ্জাবুরদা লৈরিবা ইন্দিয়ন ইন্সতিত্যুৎ ফোর ফুদ প্রোসেসিং তেক্নোলোজী (আই.ঐই.এফ.পি.তি.)বু ইন্সতিত্যুসন্স ওফ নেস্নেল ইমপোর্তেন্সকী স্তেতস লানথোকপনি। কান্নবশিং: লেজিস্লেসন অসিনা মখোয়বু ৱার্ল্দ ক্লাস ইন্সতিত্যুৎশিং ওইরক্নবা ইন্সতিত্যুৎ অসিদা কোর্সশিং দিজাইন অমসুং দিবেলপ তৌনবা, রিসর্স এক্তিবিতীশিং পায়খৎনবা ফঙ্কসনেল ওতোনোমী ফংহনগনি। ইন্সতিত্যুৎশিং অসিনা সরকারগী রিজার্বেসন পোলিসী ইমপ্লিমেন্ত তৌগনি। মসিনা ইন্সতিত্যুৎশিং অসিবু ইনোবেতিব প্রেক্তিসশিং এদোপ্ত তৌদুনা ৱার্ল্দ ক্লাস তিচিং অমসুং রিসর্স ফংহনবা ঙমহল্লগনি।
পি.এম.না উতকল দিবসনা লাকপদা ওরিশাগী মীয়ামদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা উতকলা দিবসনা লাকপদা ওরিশাগী মীয়ামদা য়াইফ পাউজেল পীখ্রে। মহাক্না হায়খি ওরিয়াগী কলচর অসি মালেম শিনবা থুংবনা ইকাই খুম্নৈ অমসুং ওরিয়াগী মীয়াম্না ভারতকী চাউখৎ-থৌরাংদা শীংথানীংঙাই ওইনা শরুক তম্লি। ত্বিত অমদা প্রধান মন্ত্রীনা হায়খি; "উতকল দিবসকী অখন্নবা থৌরম অসিনা লাকপদা ওরিশাগী মীয়ামদা য়াইফ-পাউজেল পীজরি। ওরিয়াগী মীয়াম্না ভারতকী চাউখৎ-থৌরাংদা শীংথানীংঙাই ওইনা শরুক তম্লি অমসুং ওরিয়াগী কলচর অসি মালেম শিনবা থুংবনা ইকাই খুম্নরি। ঐহাক্না তুংদা লাক্কদবা মতমদসু ওরিশানা চাউখৎপা ওইরসনু হায়না ঐহাক্না থৌনীজরি।"
মধ্য প্রদেশতা নোংথাং তারকপদা পুন্সি মাঙখিবদা পি.এম.না নুংঙাইতবা ফোঙদোকখ্রে

মধ্য প্রদেশকী শরুক খরদা নোংথাং তারকপদা পুন্সি কয়া মাঙখিবদা প্রধান মন্ত্রী শ্রী নরেন্দ্র মোদীনা নুংঙাইতবা ফোঙদোকখ্রে অমদি লৈখিদ্রবশিংগীদমক এক্স-গ্রেসিয়া লাউথোকখ্রে‍। পি.এম.ও.না ত্বীত তৌরকখিবদা, “মধ্য প্রদেশকী শরুক খরদা নোংথাং তারকপদা পুন্সি মাঙখিবশিংনা ৱাহল্লে‍। শোকহল্লবশিংগী লৈঙাক্না পাংবা য়াবা তেংবাঙ পীগনি‍। পি.এম.এন.আর.এফ.তগী লৈখিদ্রবশিংগী ইমুং মনুংদা লুপা লাখ ২ অমদি শোক্লবশিংদা লুপা ৫০,০০০ পীরগনি: পি.এম. মোদী”
জুনিয়র ৱার্লদ চেম্পিওনশিপস্তা মেদল তেল্লীদা খ্বায়দগী মকোক থোংবগীদমক ভারতকী শুতিং তীম্বু পি.এম.না থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা ভারতকী শুতিং তীম্বু জুনিয়র ৱার্লদ চেম্পিওনশিপস্তা সনাগী মেদলশিং ১৬ য়াওনা মেদল ৪০ লৌদুনা মেদল তেল্লীদা মকোক তাখিবগীদমক হরাওবা ফোংদোকখ্রে। প্রধান মন্ত্রীনা ত্বীত তৌরকখি: “ঐখোয়গী শুতরশিংনা য়াম্না থোইদোক হেন্দোকপা মশান্না উৎখ্রে! ভারতনা জুনিয়র ৱার্লদ চেম্পিওনশিপস্তা সনাগী মেদলশিং ১৬ য়াওনা মেদল ৪০ লৌদুনা মেদল তেল্লীদা মকোক তাখ্রে। তীম অসিদা হরাওবা ফোংদোকচরি অমসুং তুংগীদমক খ্বায়দগী অফবা ওইরক্নবা য়াইফ পাউজেল পীজরি। হায়রিবা মায় পাকপা অসিনা হৌগৎলক্লিবা শুতরশিংদা পুক্নিং থৌগৎলগনি”।
উজবেকিস্থানগী অন্দিজান লমদমদা উজবেক-ইন্দিয়া ফ্রি ফার্মাস্যুতিকেল জোন লিংখৎপদা মতেং পীননবা ভারত অমসুং উজবেকিস্থানগী মরক্তা এম ও য়ুদা খুৎয়েক পীনবা মন্ত্রী মন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা উজবেকিস্থানগী অন্দিজান লমদমদা উজবেক–ইন্দিয়া ফ্রি ফার্মাস্যুতিকেল জোন লিংখৎপদা মতেং পীননবা ভারত অমসুং উজবেকিস্থানগী মরক্তা এম ও য়ু খুৎয়েক পীনবদা অয়াবা পীরে। ২০১৮ গী ওক্তোবর ১ দা উজবেকিস্থানগী প্রসিদেন্তনা ভারত্তা লাকপদা এম ও য়ু অদু খুৎয়েক পীনগনি। লৈবাক অনিগী মরক্তা ফার্মাস্যুতিকেল অমসুং বাইওফার্মাস্যুতিকেল উদোক চাউখৎহনবগী মরুওইবা অমসুং ফার্মাস্যুতিকেল অমসুং বাইওফার্মাস্যুতিকেলগী লমদা ললোন-ইতিক, উদোক অমসুং পোৎথোক পুথোকপগী মরুওইবা অদু খঙলদুনা লৈবাক অনিনা মতেং পীননবা থবক পায়খৎলকপনি। এম ও য়ু অদুনা উজবেকিস্থানগী অন্দিজান লমদমদা উজবেক–ইন্দিয়া ফ্রি ফার্মাস্যুতিকেল জোন লিংখৎপদা মতেং পীননবা ফ্রেমৱার্ক অমা শেমগৎকনি। মসিনা ভারতকী ফার্মাস্যুতিকেল অমসুং বাইওফার্মাস্যুতিকেল কম্পেনিশিংনা শেন থাদবদা খুদোংচাহনগনি অমসুং অন্দিজানগী উজবেক-ইন্দিয়া ফ্রি ফার্মা জোনদা ফার্মাস্যুতিকেল পোৎলমশিং শানবা ফেক্তরিশিং লিংখৎপদা মতেং ওইগনি।
পি.এম.না ভারতকী ভেক্সিনেসন দ্রাইবনা অতোপ্পা মরু ওইবা পন্দুপ অমগা লান্থোকপা ঙমখিবদা নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা ভারতকী ভেক্সিনেসন দ্রাইবনা অতোপ্পা মরু ওইবা পন্দুপ অমগা লান্থোকপা ঙমখিবদা নুংঙাইবা ফোঙদোকখ্রে। ভারত্তা লৈরিবা ইলিজিবল ওইবা মীওইশিংগী চাদা ৫০ হেনবদি হৌজিক মপুং ফানা তিকা থাদোকপা ঙমখ্রে। হকশেল অমসুং য়াইফ-য়ুম্বাল মন্ত্রালয়গী মন্ত্রী দা. মনসুখ মন্দাবিয়াগী ত্বিত অমগী পাউখুম পীরদুনা প্রধান মন্ত্রীনা হায়খি; "ভারতকী ভেক্সিনেসন দ্রাইব অসি অতোপ্পা মরু ওইবা পন্দুপ অমগা লান্থোকপা ঙমখ্রে। কোবিদ-১৯গী মায়োক্তা লান্থেংনবা অসি মপাঙ্গল কনখৎহন্নবা মসিগী খোঙজেল অসি অদুমক লেংহনদনা থম্বা তঙাই ফদে। অমসুং হোয়, মাস্ক উপ্পা অমসুং অমগা অমগী মরক্তা অরাপ্পা থম্বা য়াওনা কোবিদ-১৯গা মরী লৈনবা অতোপ্পা প্রোতোকল পুম্নমক ঙাক্না চৎসি।"
প্রধান মন্ত্রীনা ইস্তর্ন পেরিফেরেল এক্সপ্রেসৱে অমসুং দিল্লী-মীরুৎ এক্সপ্রেসৱে ফেজ-১ হৌদোকখ্রে

প্রধান মন্ত্রী শ্রী নরেন্দ্র মোদীনা নোংমাইজিং নুমীৎতা দিল্লী এন সি আর রিজন্দা নৌনা শাবা এক্সপ্রেসৱে অনি জাতিদা খুৎশিন্নখ্রে। মসিগী মনুংদা অহানবা অসি নিজামুদ্দিন থোংদগী দিল্লী–য়ু পি বোর্দর ফাওবা তিংথোকখ্রিবা লেন ১৪গী দিল্লী– মীরুৎ এক্সপ্রেসৱেগী অহানবা ফেজনি। জাতিদা কত্থোকখিবা অনিশুবা প্রোজেক্ত অদুনা নেস্নেল হাইৱে ১গী কুন্দলীদগী নেস্নেল হাইৱে ২গী পলৱাল ফাওবগী কিলোমীতর ১৩৫ শাংবা ইস্তর্ন পেরিফেরেল এক্সপ্রেসৱেনি। দিল্লী – মীরুৎ এক্সপ্রেসৱে অসি মপুং ফানা লোইশিল্লগদি লৈবাক্কী কোনুং অসিদগী মীরুৎ অমদি নোংচুপ থংবা উত্তর প্রদেশকী তোঙান তোঙানবা শরুকশিং অমসুং উত্তরাখন্দ ফাওবা চৎপগী মতম অসি হন্থহল্লগনি। দিল্লী মীরুৎ এক্সপ্রেসৱে শঙ্গারবা মতুং হাইৱে অসি য়েংশিল্লদুনা প্রধান মন্ত্রীনা অনৌবা লম্বী অদুদা ওপন জিপ অমদা কিলোমীতর খরা চৎপগী খোচৎতা মীয়ামগী মফমদা নুংঙাইবা ফোংদোকখি। ইস্তর্ন পেরিফেরেল এক্সপ্রেসৱে অসিনা নেস্নেল কেপিতেল অসিগী ত্রাফিক হন্থহনবগা লোইননা পোলুসনসু হন্থহল্লগনি। থৌরম অদুদা বাঘপেত্তা তিনখিবা মীয়ামদা ৱা ঙাংলদুনা প্রধান মন্ত্রীনা দিল্লী মীরুৎ এক্সপ্রেসৱে অসি অথুবা মতমদা মপুংফানা লোইশিল্লগনি হায়না থাজবা পীখি। ইস্তর্ন পেরিফেরেল এক্সপ্রেসৱেনা দিল্লীদা ত্রাফিক চিল্লিবা অদু হন্থহল্লগনি হায়না মহাক্না ফোংদোকখি। মীয়ামগী হিংবগী থাক হেঙ্গৎহন্নবা মোর্দন ইনফ্রাস্ত্রকচরনা মরুওইবা থৌদাং লৌরি হায়না মহাক্না হায়খি। লম্বী থোংশিং, রেলৱেজ, ৱাতরৱেজ য়াওনা ইনফ্রাস্ত্রকচর শেমগৎ শাগৎপদা লৌখৎলিবা খোংথাংশিং অদু মহাক্না পনখি। মহাক্না ইনফ্রাস্ত্রকচর দিবেলপমেন্তদা খুমাং চাউশিল্লিবশিং অদুগী খুদমশিং পীখি। নুপীশিংদা শক্তি শিন্নবগী লমদা প্রধান মন্ত্রীনা স্বচ্ছ ভারত মিশনগী মখাদা অমাং শঙশিং শাবা, অমদি উজ্জ্বলা য়োজনাগী মখাদা এল পি জি কনেক্সন ফংহনবনা মতৌ করম্না নুপীশিংগী পুন্সি মহিংদা লাইথোকহনবগে হায়বা অদু শন্দোক্না হায়খি। মুদ্রা য়োজনাগী মখাদা পীখিবা লোন কোতি ১৩গী মনুংদা চাদা ৭৫দি নুপী ইন্ত্রপ্রিনরশিংনি হায়না মহাক্না ফোংদোকখি। সেদ্যুল কাস্ত অমসুং ও বি সিশিংগীদমক লৌখৎলিবা খোংথাংশিং অদুসু প্রধান মন্ত্রীনা পনখি। চহি অসিগী য়ুনিয়ন বজেৎতা রুরেল অমসুং এগ্রীকলচরেল ইনফ্রাস্ত্রকচর হেঙ্গৎহন্নবা লুপা কোতি লাখ ১৪গী শেনফম হাপখ্রে হায়না প্রধান মন্ত্রীনা ফোংদোকখি।
প্রধান মন্ত্রীনা এম.পি. শ্রী রঘুনাথ মোহাপত্রনা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা এম.পি. শ্রী রঘুনাথ মোহাপত্র জীনা লৈখিদবদা থম্মোয় শোক্না অৱাবা ফোংদোকখ্রে। ত্বীত অমদা প্রধান মন্ত্রীনা হায়খি, “এম.পি. শ্রী রঘুনাথ মোহাপত্র জীনা লৈখিদবদা অৱাবা ফোংদোকচরি। মহাক্না আর্ত, আর্কিতেকচর অমসুং কলচরগী তাইবংদা লময়ানবা অমা ওইনা থৌদাং লৌবিখি। ত্রেদিসনেল ক্রাফসপু মীয়ামদা খঙহন্নবা লৌখিবা থৌদাংশিংনা মহাকপু নিংশিংদুনা লৈহৌরগনি। মহাক্কী ইমুং-মনুং অমসুং মহাকপু পামজবশিংগী অৱাবদা শরুক য়াজরি। ওম শান্তি”।
প্রধান মন্ত্রীনা হান্নগী কেন্দ্রগী মন্ত্রী শ্রী দিগ্বিজয় সিংহ জালানা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা হান্নগী কেন্দ্রগী মন্ত্রী শ্রী দিগ্বিজয় সিংহ জালানা লৈখিদবদা অৱাবা ফোঙদোকখ্রে। ত্বিৎ অমদা প্রধান মন্ত্রীনা হায়, "হান্নগী কেন্দ্রগী মন্ত্রী শ্রী দিগ্বিজয় সিংহ জালাজীনা লৈখিদবদা নুংঙাইতবা পোকই। মহাক্না গুজরাত অমসুং লৈবাক অসিগী রাজনীতিদা অচৌবা থৌদাং অমা লৌরমখি। মহাক্না মীয়ামগী থৌগল তৌরম্বা অমসুং অকোইবগী ফীভমগীদমক খঞ্জরম্বা অদুগীদমক নীংশিংদুনা লৈহৌরগনি। মহাক্কী ইমুং-মনুংগী অৱাদা শরুক য়াজরি। ওম শান্তি।"
পি.এম.না ৩৬শুবা নেস্নেল গেম্স ২০২২দা চহি ১০খক্তা ঙায়রিবা মল্লখম্ব শান্নরোই সৌর্য়জিৎকী পর্ফোর্মেন্সপু থাগৎখ্রে

প্রধান মন্ত্রী, শ্রী নরেন্দ্র মোদীনা ৩৬শুবা নেস্নেল গেম্স ২০২২দা খ্বাইদগী নহা ওইরিবা মল্লখম্ব শান্নরোই সৌর্য়জিৎকী পর্ফোর্মেন্সপু থাগৎখ্রে গুজরাৎ ইন্ফোর্মেসনগী ত্বীত ক্বোৎ তৌরদুনা, প্রধান মন্ত্রীনা ত্বীত তৌরকখি; “সৌর্য়জিৎ অসি কয়াদা হৈখ্রবনো‍।”
মন্ত্রীমন্দলনা ভারত অমসুং  কোরিয়া রিপব্লিক্কী মরক্তা স্তার্ত অপ কোওপরেসন্দা তৌনবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং কোরিয়া রিপব্লিক্কী মরক্তা স্তার্ত অপ কোওপরেসন্দা তৌনবা য়ানা ৱারোলদা মখোয়গী অয়াবা পীখ্রে। য়ানা ৱারোল অসি ২০১৯গী ফেব্রুৱরীদা খুৎয়েক পীনখি। য়ানা ৱারোল অসিনা লৈবাক অনিমক্কী স্তার্ত অপশিংগী মরক্তা, মখোয় মখোয়গী লৈবাক্কী আইন অমদি চৎন লোনচৎ অমসুং লৈবাক অনিনা শরুক য়াবা অদুগুম্লবা চৎনবা য়াবা অন্তরজাতিগী ত্রিতীশিং, কনভেন্সনশিং অমদি য়ানা চেরোলশিংগী হিরমশিংদা লৈবাক অনিগী ওইবা তেংবাং পীনবদা লায়থোকহল্লগনি অমদি পুক্নিং থৌগৎলগনি।
প্রধান মন্ত্রী শ্রী নরেন্দ্র মোদী অমসুং য়ুরোপিয়ন কম্মিসনগী প্রসিদেন্ত উর্সুলা বোন দের লেয়েনগী মরক্তা তেলেফোন্দা ৱারী শানখ্রে

প্রধান মন্ত্রীনা ঙসি য়ুরোপিয়ন কম্মিসনগী প্রসিদেন্ত উর্সুলা বোন দের লেয়েনগা লোয়ননা তেলেফোন্দা ৱারী শানখ্রে। লুচিংবা অনিনা কোবিদ-১৯ লাইচৎকী হৌজিক ওইরক্লিবা মালেমগী ফিভমদা খন্না-নৈনখি। প্রধান মন্ত্রীনা য়ুরোপিয়া য়ুনিয়নদা কোবিদ-১৯না মরম ওইদুনা লৈখিদ্রবশিংদা মহাক্কী ওইবা অৱাবা ফোংদোকখি। মহাক্না লাইচৎ অসি থেংনবদা লৈবাক পুম্নমক্কী মরক্তা কোওর্দিনেসন অমসুং কোওপরেসনগী মথৌ তাবদা অকনবা ৱাফম থমখি। প্রধান মন্ত্রীনা কোরোনা ভাইরস ইনফেক্সন শন্দোকপা থিংনবগীদমক ভারতনা লৌখৎলিবা খোংথাংশিংদসু অকনবা ৱাফম থমখি। শ্রীমতী বোন দের লেয়েননা ফোংদোকখি মদুদি প্রধান মন্ত্রীগী লুচিং মখাদা ভারত্তা লাইনা অসি পাক শন্না শন্দোরকপা থিংনবগী মায়কৈদা মরুওইবা অঙনবা খোংথাং লৌখৎলে। মহাক্না ফিভম অসিদা ভারত্তা য়ুরোপকী নাগরিকশিংদা পীরিবা তেংবাং অদু থাগৎপা ফোংদোকখি। শ্রীমতী বোন দের লেয়েননা হিদাক-লাংথক অমসুং ভেক্সিন পুথোক্নবা হোৎনরিবশিং য়াওনা চংদবা য়াদবা পোৎলমশিংগী সপ্লাই ঙাক্তুনা থম্বগী মরুওইবদসু অকনবা ৱাফম ফোংদোকখি। লুচিংবা অনিমক্না জি-২০ ফ্রেমৱার্ক্কী মনুংদা ওইথোকপা য়াবা তেংবাং পীনবা অমসুং মসিগী মনুংদা পাংথোক্কদৌরিবা ভিদিও কনফরেন্সকী মতাংদা খন্ন-নৈনখি।
মন্ত্রীমন্দলনা বঙ্গাল ইস্তর্ন ফ্রন্তিয়র রেগুলেসন্স এমেন্দ তৌনবা এক্স-পোস্ত ফেক্তো এপ্রুবেলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা বঙ্গাল ইস্তর্ন ফ্রন্তিয়র রেগুলেসন্স (বি.ই.এফ.আর.), ১৮৭৩ এমেন্দ তৌনবা সংবিধানগী আর্তিকল ৩৭২গী ক্লোজ (২)গী মখাদা ভারতকী রাস্ত্রপতিনা ইসু তৌখিবা লোজ (এমেন্দমেন্ত) ওর্দর, ২০১৯ এদাপ্ত তৌনবা অয়াবা পীখ্রে। নোতিফিকেসন অসিনা বি.ই.এফ.আর. অসি মনিপুর রাজ্যদা এক্সতেন্দ তৌদুনা সিতিজনশিপ এমেন্দমেন্ত এক্ত, ২০১৯গী প্রোভিজনশিংদগী মসিগী য়েলহৌমীশিংবু ঙাক শেল্লগনি অমসুং হায়রিবা রেগুলেসন অসিদা দরকার ওইবা অহোংবশিং শেমদোক্লগনি।
পি.এম.না শ্রী চরনজিৎ সিংহ চন্নীবু পঞ্জাবকী সি.এম. ওইনা ৱাশক লৌখিবদা হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা শ্রী চরনজিৎ সিংহ চন্নী জীবু পঞ্জাবকী মুখ্য মন্ত্রী ওইনা ৱাশক লৌখিবদা হরাওবা ফোংদোকখ্রে। ত্বীত অমদা, প্রধান মন্ত্রীনা হায়খি; “পঞ্জাবকী মুখ্য মন্ত্রী ওইনা ৱাশক লৌখিবা শ্রী চরনজিৎ সিংহ চন্নী জীবু হরাওবা ফোংদোকচরি। পঞ্জাবকী মীয়ামগীদমক হেন্না য়াইফনবা পঞ্জাব সরকারগা লোয়ননা থবক চৎথরগনি”।
প্রধানমন্ত্রীনা মুম্বৈগী নেৎশিন্নবা থৌদোক অদুদা মহাক্কী অৱবা ফোংদোকখ্রে

প্রধানমন্ত্রী শ্রী নরেন্দ্র মোদীনা মুম্বৈগী নেৎশিন্নবগী থৌদোক্তা থৱাই মাংখিবশিংগীদমক মহাক্কী অৱাবা ফোংদোকখ্রে। প্রধানমন্ত্রীনা হায়খি, “মুম্বৈগী নেৎশিন্নবগী থৌদোক্না মরম ওইদুনা থৱাই মাংখ্রবশিংগীদমক ঐনা থমোই শোক্না অৱাবা ফোংদোকচরি। অশোকপশিং থুনা ফগৎলকপা ওইসনু। মুম্বৈগী ফিভম মখা তানা য়েংশিল্লি। রেলৱে মন্ত্রী পিয়ুষ গোয়ল মুম্বৈদা লৈদুনা ফিভম য়েংসিল্লি অমসুং মথৌ তাবা তেংবাংশিং ফংহল্লি।”
মহাক্না জপান চৎত্রিঙৈদা প্রধান মন্ত্রিনা পীখিবা ৱারোল

মখা অসি মহাক্না জপান চৎত্রিঙৈদা প্রধান মন্ত্রিনা পীখিবা ৱারোলগী তেক্সনি। “ চহিগী মীফম শরুক য়ানবা ২০১৮গী ওক্তোবর ২৮-২৯দা ঐ জপানদা চৎকনি । ২০১৪গী সেপ্তেম্বরদা প্রধান মন্ত্রি ওইনা চৎখিবা ঐগী অহানবা খোঙচৎকি মতুংদা প্রধান মন্ত্রি সিনজো অবেগা উনবা ঐগী ১২সুবা ওইগনি ।মসিগী মমাংদা , ঐনা ২০১৬দা চহিগী মীফম শরুক য়ানবা জপানদা চৎখি । হৌখিবা চহিদা ঐহাক্না ঐগী পোক্নফম রাজ্য গুজরাত্তা প্রধান মন্ত্রি অবে অমসুং মহাক্কী লোয়নবগী অকি অবে তরাম্না ওকখি । জপান অসি ভারতকী য়াম্না মরুওইবা মরুপ অমনি ।ঐখোয়গী অখন্নবা অমসুং মালেমগী ওইবা মরি লৈনৈ । শেন–থুমঅমসুংঙাক–শেনগীলমদাজাপানগালৈনবামরিচহিখরঅসিদামপুংফানাওল্লে । ঙসিদি মরি অসি য়াম্নামরুওইবাঅমসুংকান্নবাঅমনি। মরি অসি ভারতকী এক্ত ইস্ত থৌশিলগী মরুওইবা য়ুম্বীশিংগী মফম অমা ওইরি অমসুং অপুনবা ইন্দো-পেসিফিক অমসুং মনিং তম্বা অমসুং অপুনবা পান্দমদা য়ুমফম ওইরি । গনতন্ত্র চৎপা লৈবাকশিং ওইনা , ঐখোয়গী চপ মান্নবা ভেলু্শিং লৈরি । পুম্নমক্কী য়াইফনবা ঐখোয়না শান্তি অমসুং নুংঙাইবা থিরি । ঐখোয়গী থবকশিং অসিনা ভারত অমসুং জপান অসি মাইপাক্লবা মরি অমা শেমগৎলে । ঙসি জপান অসি ভারতকী শেন-থুম অমসুং তেক্নোলোজি মতমগা চুনবা মওংদা শেমগৎনবগী য়াম্না থাজবা মরুপ অমনি অমসুং ভারত্তা শেন খ্বাইদগী য়াম্না থাদবশিং মনুংদা অমা ওইরি ।মুম্বাই-অহমেদবাদ হায় স্পিদ রেল অমসুং দেদিকেতেদ ফ্রাইদ কোরিদোরশিং অসিনা অৱাংবা থাক্কী শেন-থুমগী লৈনরিবা মরি অদু উৎথোক্লে । লৈবাক অসিনগী ‘মেক ইন ইন্দিয়া’, স্কিল ইন্দিয়া, দিজিতেল ইন্দিয়া, স্তার্দ অপ ইন্দিয়া অসিনচিংবা থবকশিং জপান্না মাংজিল থাদুনা থবক তৌমিন্নরি । খুদোংচাবা কয়া মরাংকাইনা লৈরিবা ভারতকী তুংগী ইকনোমিদা জপানগী শেন থাদবশিংনা থাজবা থম্লি । অনৌবা পুথোকপা, তেক্নোলোজিশিং অমসুং খ্বাইদগী ফবা থবকশিংদা জপান্না মালেমগী মকোক্তা লৈরিবা অসি ঐখোয়না লুম্না লৌই । রোবোতকী লমদা জপানগী অৱাংবা থাক্কী তৌবা ঙম্বশিং য়েংবগী খুদোংচাবা অমা ঐনা ফংগনি । ঐনা হিরম কয়াদা প্রধান মন্ত্রি সিনজো অবেগা ৱারি শানগনি অমসুং লৈবাক অনিমক্কী ললোন-ইতিক অমসুং উদোকশিংগী লুচিংবশিংগা ৱারি শানগনি ।ভারত মচাশিংদা ঐনা ৱা ঙাংগনি । হায়রিবা ৱারি শানবশিং অসিনা ঐখোয়গী ললোন-ইতিক, শেন থাদবা, হকশেল, দিজিতেল তেক্নোলোজি, লৌউ-শিংউ, চিন্জাক শেম্বা, অমাং-অতা থোকপা হন্থহনবা অমসুং দিজাস্তার ঙাকথোকপা ঙম্বা ইনফ্রাষ্ট্রকচর শেমগৎপদা লৈনরিবা মরি হেন্না কনখৎহনগনি । ঐখোয়গী পরলিয়ামেন্তরিয়ানশিংগী মরক্তা অমসুং ঐখোয়গী রাজ্যশিং অমসুং জপানগী প্রিফেকচরশিংগী মরক্তা মরি লৈনবা হেনগৎলকপা অসি ঐনা তরাম্না ওক্লি । ইজুকেসন, স্কিল দিবলপমেন্ত, কলচর অমসুং তুরিজমগী হিরমশিংগী খুৎথাংদা ঐখোয়গী লৈবাক অনিগী মীওইশিং নকশিন্নবা হেনগৎলকপা অসি হরাওনিংঙাই ওইবা মচাক অমনি । ঐগী খোঙচৎ অসিনা ঐখোয়গী পুৱারিগী মতমদগী মরা তাদুনা লাক্লবা মরুপ-মপাং ওইবগী মরি অদু তুংদা হেন্না ফগৎলগনি অমসুং নুংঙাই-য়াইফরগনি”
চেক রিপব্লিক্কী প্রধান মন্ত্রীগী বাইবরেন্ত গুজরাত সম্মিত ২০১৯ (১৭-১৯ জনুৱারী, ২০১৯)দা শরুক য়ানবা ভারত খোংচৎ

চেক রিপব্লিক্কী প্রধান মন্ত্রী শ্রী অন্দ্রেজ বাবিস জনুৱারী ১৭, ২০১৯দগী জনুৱারী ১৯, ২০১৯ ফাওবা ওফিসিয়েল খোংচৎতা ভারত্তা লাক্লি। মহাক্না ত্রেদ অমসুং ইন্দস্ত্রীগী মন্ত্রী শ্রীমতি মার্তা নোভাকোভা অমসুং অচৌবা বিজিনেস মীহুৎ অমা লোয়নরকখি। প্রধান মন্ত্রী বাবিসনা বাইবরেন্ত গুজরাত গ্লোবেল সম্মিত ২০১৯দা চেক দেলিগেসন লুচিংলি। চেক রিপব্লিক অসি পার্তনর কন্ত্রী অমনি। প্রধান মন্ত্রী মোদী অমসুং প্রধান মন্ত্রী বাবিসনা সম্মিত অসিগী সাইদলাইন্দা জনুৱারী ১৮দা লৈবাক অনিগী ওইবা মীফম অমা পাংথোকখি। লৈবাক অনিগী লৈনরিবা মরীশিংগী পরিং অপুনবদা ম্যুচেল ইন্তরেস্তকী মরুওইবা গ্লোবেল অমসুং রিজনেল ইশুশিং ৱারি শান্নবা অদুগী মনুংদা খন্ন-নৈনখি। প্রধান মন্ত্রী মোদীগী ভিজনরী লিদরশিপ অদু তরাম্না ওক্লদুনা, ইন্দিয়ান ইকোনোমীগী রেপিদ গ্রোথ অমসুং লৈবাক অনিগী ত্রেদ অমসুং ইনবেস্তমেন্ত রিলেসনশিং হেঙ্গৎহনবগীদমক অচৌবা খুদোংচাবা তঞ্জাশিংবু চেক্কী প্রধান মন্ত্রীনা শিংথাখি। প্রধান মন্ত্রী বাবিসনা মমাং চহীগী সেপ্তেম্বর থাদা ভারতকী রাষ্ট্রপতিগী চেক রিপব্লিক্কী খোংচৎ অদু নৌহৌনা নিংশিংখি, মদুদা লৈবাক অনিগী কোওপরেসনগীদমক য়ানাৱারোল কয়া অমা খুৎয়েক পীনখি। হেভী মেছিনরী অমসুং মতিকচাবা ইঞ্জিনীয়রিংদা চেক রিপব্লিক্কী থোয়দোক হেন্দোকপা মেনুফেকচরিং তেক্নোলোজীশিং লৈরি। প্রধান মন্ত্রী মোদীনা অখন্ননা দিফেন্স, ওতোমোতিব অমসুং রেলৱে সেক্তরদা ভারত্তা মেনুফেকচরিং তৌনবগীদমক ইন্দিয়ান মার্কেৎনা ওফর তৌরিবা অদুগুম্লবা অচৌবা খুদোংচাবা তঞ্জাশিংগী কানবা লৌনবা চেক কম্পেনিশিংবু বার্তন তৌখি। প্রধান মন্ত্রী অনিমক্না ত্রেদিস্নেল্লি ইনাক খুল্লিবা লৈবাক অনিগী লৈনরিবা মরীদা অপেনবা ফোংদোক্নখি অমসুং ঐখোয়গী মরী অসি অহেনবা থাক অমদা পুখৎনবা দরকার লৈবা খোংথাংশিং লৌখৎনবা ৱারেপ লৌখি। খোংচৎ মনুংদা, প্রধান মন্ত্রী বাবিসনা জনুৱারী ১৯দা ন্যু দিল্লীদা ভারতকী রাষ্ট্রপতিগা উনগনি। মহাক্না পুনেদা চৎনবসু শেম শারি, মফমদুদা মহাক্না চেক কম্পেনি খরদা চৎকনি অমসুং পুনেগী সিমবাইওসিস য়ুনিবর্সিতীদী য়ুরোপিয়ান স্তদিজকীদমক সেন্তর অমা শঙ্গাগনি।
প্রধান মন্ত্রী অমসুং ইন্দোনেসিয়াগী রাস্ত্রপতিনা তেলিফোন্দা ৱারী শানখ্রে

প্রধান মন্ত্রী শ্রী নরেন্দ্র মোদী অমসুং ইন্দোনেসিয়াগী রাস্ত্রপতি হিজ এক্সীলেন্সী জোকো ৱিদোদোগা ঙসি ফোন্দা ৱারী শানখ্রে। লুচিংবা অনীনা লৈবাক অসিদা অমসুং মালেমদা কোবিদ-১৯ লাইচৎ শন্দোরকপগী মতাংদা মোৎ পীনখি। ইন্দোনেসিয়াগী রাস্ত্রপতিনা ভারত সরকারনা ফার্মাস্যুতিকেল প্রদক্তশিং ইন্দোনেসিয়াদা পীবীবগীদমক থাগৎপা ফোংদোকখি। মেদিকেলগী পোত্থোকশিং নত্ত্রগা অতোপ্পা পোৎলমশিং লৈবাক অনীগী মরক্তা পীথোক-পীশিন তৌনবদা থিন্থদনবা ভারতনা অঙম্বা থাক্তা হোৎনগনি হায়না প্রধান মন্ত্রীনা থাজবা পীখি। লুচিংবা অনীনা লৈবাক অনি অসিদা লৈরিবা মখোয়গী মীয়ামদা থেংনবা খুদোংচাদবশিংগী মতাংদা নৈনখি অমসুং মখোয়গী তীমশিংনা মসিগী মতাংদা হেন্না খুদোংচানবা পাউ ফাওনদুনা লৈনবদা য়ানখি। ইন্দোনেসিয়া অসি ভারতকী য়ুম্লোন্নবা লৈবাকশিংগী মনুংদা য়াম্না মরুওইবা মেরিতাইম পার্তনরনি হায়না প্রধান মন্ত্রীনা ফোংদোকখি, অমসুং লৈবাক অনীগী মরক্তা লৈরিবা মরী অসি চেৎশিলহনবনা লাইচৎ অসিনা পীরক্কদবা চৈথেংশিং থেংনবদা মতেং পাংগনি হায়না থমখি। রমজানগী অশেংবা থানা লাকপদা মহাক্না হিজ এক্সিলেন্সী রাস্ত্রপতি ৱিদোদোদা অমসুং ইন্দোনেসিয়াগী মপুক মপাও ফরবা মীয়ামদা য়াইফ-পাউজেল পীখি।
প্রধান মন্ত্রীনা অহানবা ইন্তর্নেসনেল সোলর এলাইন্সকী মীফম হৌদোকখ্রে

ঙসি বিজ্ঞান ভাবন্দা প্রধান মন্ত্রী নরেন্দ্র মোদীনা ইন্তর্নেসনেল সোলর এলাইন্সকী অহানবামীফমহৌদোকখ্রে । থৌরম অদুদা অনিসুবা আই ও আর এ রিনিউয়েবল ইনর্জি মিনিস্তরিয়েল মিতিং অমসুং অনিসুবা গ্লোবেল রি–ইনভেস্ত(রিনিউয়েবল ইনর্জি ইনভেস্তর মিত এন্দ এক্সপো) হৌদোকখি । থৌরম অদুদা য়ুনাইতেদ নেসন্সকী সেক্রেতরি জনরেল এন্তোনিও গুতেরেস শরুক য়াখি । থৌরম অদুদা ৱা ঙাংবদা প্রধান মন্ত্রীনা হায়খি, হৌখিবা চহি ১৫০দগী ২০০ ফাউবা মীওইবনা দরকার ওইবা ইনর্জি লৈনুংদগী ফংবা থাউগী মখা পোনদুনা লাক্লি । মহাক্না হায়খি, হৌজিক নুমিৎকী মঙান, নুংশিৎ অমসুং ঈশিংদগী ইনর্জি ফংবা য়ারে হায়বা মহৌশানা উৎলে । হায়রিবা ফিবম অসিদা ২১সুবা চহিচা অসিদা মীওইবা খুন্নাইগী নুংঙাইনবা ইন্তর্নেসনেল সোলর এলাইন্স অসি মকোক্ত লৈগনি । মসি অইং–অশাগী চুম্বা থবক তৌবদা মতেং পাংনবা অচৌবা লুপ অমা ওইগনি । তুংদা মালেমগী ওইনা ইনর্জি ফংহন্নবা হোৎনবদা ইন্তর্নেসনেল সোলর এলাইন্সনা ওপেক্কি মহুৎ শীনগনি । প্রধান মন্ত্রীনা হায়খি, হৌজিক ভারত্তা রিনিউয়েবল ইনর্জি শীজিন্নবা হেনগৎলকপগী কান্নবা উবা ফংলে । এক্সন প্লান অমগী মখাদা ভারতনা পেরিস এগ্রিমেন্তগী পান্দমশিং ফংনবা থবক পায়খৎলি । মসিগী পান্দমদি ২০৩০ ফাউবদা ভারতকী অপুনবা দরকার ওইবা ইনর্জিগী চাদা ৪০ হেন্না লৈনুংদগী নত্তবা থাউশিংদগী ফংবা ইনর্জিনা মহুৎশীনবনি । মহাক্না হায়খি, ভারত অসি অনৌবা থাজবা অমগা লোয়ননা লায়রবদগী মৈ পুথোকপা লাক্লে । প্রধান মন্ত্রীনা হায়খি, মৈ পুথোকপগা লোয়ননা মৈ তুংশিনবসু মরুওই । মসিগী ফিবম অসিদা, নেসনেল ইনর্জি স্তোরেজ মিসন পায়খৎলে । মিসন অসিগী মখাদা সরকারনা ইনর্জি তুংশিন্দুনা থম্নবা অনৌবা থৌরাং কয়া অমসুং লৈবাক অসিদা মশানা পোৎলম কয়া শানবা থবক পায়খৎলি । প্রধান মন্ত্রীনা হায়খি, নুমিৎকী মঙাল অমসুং নুংশিৎতগী মৈ লৌবদা নত্তনা ভারতনা বাইওমাস, বাইওফুয়েল অমসুং বাইও-ইনর্জিগী থবক পায়খৎলি । ভারতকী ত্রান্সপোর্ত সিস্তেম অসি অনানবা ফুয়েল শীজিন্ননবা থবক পায়খৎলি । বাইও-ৱেস্তশিং বাইওফুয়েল ওন্থোকতুনা, ভারতনা খুদোংচাদবশিং কান্নবা থবক ওন্থোক্লে ।
নিদর্লেন্দগী প্রধান মন্ত্রীগী ভারত খোংচৎ মনুংদা পীখিবা প্রধান মন্ত্রীগী প্রেসকী ৱারোল (মে ২৪, ২০১৮)

য়োর এক্সিলেন্সী, প্রধান মন্ত্রী ঐহাক্কী মরূপ মার্ক রুত, শক্নাইরবা দেলিগেৎশিং, মীদিয়াগী মীহুৎশিং, মরূপশিং, প্রধান মন্ত্রী মার্ক, অমদি মহাক্কা লোয়নরক্লিবা পুম্নমকপু ভারত্তা তরাম্না ওকচরি। প্রধান মন্ত্রী মার্ক্কা লোয়ননা মহাক্কী মন্ত্রীমন্দলগী খোংলোয় ৪, হেগকী মেয়র অমদি ললোন ইতিক্কী মীহুৎ ২০০ হেনবনা ভারত্তা লাকপা অসিদা ঐহাক থোইদোক হেন্দোক্না নুংঙাইবা ফাওই। মসিনা নিদর্লেন্দগী ভারত্তা লাকপা খ্বাইদগী চাউবা ললোন ইতিক্কী মীহুৎ কাংবুনি। অমদি ঐখোয়গী ত্রেদ অমসুং ইনভেস্তমেন্তকী মরি অসি কয়া য়াম্না দাইনামিক ওইবগে হায়বা অদু মসিনা ময়েক শেংনা উৎলে। ২০১৫দা প্রধান মন্ত্রী রুত অহানবা ওইনা ভারত্তা লাকখি। ২০১৭তা ঐহাক নিদর্লেন্দা চৎখি। অমদি ঐখোয়গী অহুমশুবা মীফম ঙসি পাংথোক্লি। মরূপশিং, ঐখোয়গী বাইলেতরেল রিলেসনগী প্রোগ্রেস অদু ঙসি ঐখোয় অনিনা নৌহৌনা য়েংশিনখি। অমদি ঐখোয়না লৈবাক অনিমক্কী মরুওইবা সি ই ওশিংগসু উনখি। হৌখিবা চহিদা ঐহাক্না নিদর্লেন্দা চৎখিবা অদুদা ঐহাক্না ঐহাক্কী মরূপ মার্কপু ইন্তর্নেস্নেল সোলর এলাইন্সকী মীহুৎ ওইনবা ৱাফম থমখি। সোলর ইনর্জীগী লমদা নিদর্লেন্দগী লৈজরিবা তেক্নোলোজী, এক্সপরিয়েন্স অদুগী কান্নবা অদু মালেম পুম্বনা ফংগদবনি। ঙসিদি নিদর্লেন্দনা ইন্তর্নেস্নেল সোলর এলাইন্সকী মীহুৎ ওইরকপা অসিদা ঐহাক নুংঙাইবা ফাওই। ৱারেপ অসিগীদমক ঐহাক্না প্রধান মন্ত্রী রুতপু থাগৎচরি। য়ু এন সেক্যুরিতী কাউন্সিলদগী হৌরগা মল্তিলেতরেল এক্সপোর্ত কন্ত্রোল রেজিম ফাওবা, ভারত অমসুং নিদর্লেন্দগী মরক্তা অফবা অমদি নক্নবা মতেং পীনরি। মরূপশিং, ভারত অসি দৎচ কম্পেনীশিংগীদমক অনৌবা নত্তে। চহি কয়াদগী দৎচকী কম্পেনী চা কয়া ভারত্তা থবক তৌরি। ভারত্তা হৌজিক ফাওবদা চত্থরিবা ফোরেন দাইরেক্ত ইনভেস্তমেন্তা নিদর্লেন্দনা খ্বাইদগী চাউবা মঙাশুবা ওইরি। মতৌ অদুগুম্না ভারতকী কম্পেনীশিংগী ইনভেস্তমেন্তকীদমক নিদর্লেন্দ অসি পুক্নিং য়াম্না চিংশিনবা মফম ওইরি। মরম অদুনা লৈবাক অনিমক্কী সি ই ওশিং উনবা অসি য়াম্না কান্নবা ফংগনি। এগ্রীকলচর অমসুং ফুদ প্রোসেসিংগী লম অসি ভারতকীদমক য়াম্না মরু ওই। হিরম অসি ঐখোয়গী ফুদ সেক্যুরিতীগা শম্নরি। লোয়ন লোয়ননা ভারতকী লৌমীশিংগী শেন্থোক শরুক অনি ওইহন্নবা ঐখোয়গী পান্দম অদুগীদমক য়াম্না মরু ওই। লমশিং অসিদা নিদর্লেন্দ অসি থোইদোক হেন্দোকপা অমা ওইরে। মমাং চহিগী ৱার্ল্দ ফুদ ইন্দিয়াদা নিদর্লেন্দনা ফোকস কন্ত্রী অমগুম শরুক য়াখি। ২০১৯গী মথংগী এদিসন্দা নিদর্লেন্দনা হেন্না চাউবা থৌদাং লৌরক্কনি হায়বা ঐহাক্না থাজবা থম্লি। বারামতীদা য়েনশাং-নাপীগীদমক অহানবা ইন্দো-দৎচ সেন্তর ওফ এক্সেলেন্স হৌদোকখিবা অদুদা ঐহাক নুংঙাইবা পোকই। অসিগুম্বা মখলগী অতোপ্পা সেন্তরশিংদসু ঐখোয়না পুন্না থবক তৌমিন্নরি। মতৌ অসুম্না অর্বান দিবেলপমেন্তসু ঐখোয়না অৱাংবা থাক্কী তেংবাং পীনরি। বদোদরা অমসুং দিল্লীদা ৱেস্ত ৱাতর মেনেজমেন্তকী প্রোজেক্তশিং খুমাং চাউনা চত্থরি। সাইন্স অমসুং তেক্নোলোজীদা ঐখোয়গী কোওপরেসন অসি চহি ১০ মপুং ফারক্লে, অমদি ২০১৯দা ভারত্তা পাংথোক্কদৌরিবা তেক সম্মিৎতা নিদর্লেন্দনা পার্তনর কন্ত্রী অমগুম শরুক য়াবনা ঐখোয়গী মরি অসি হেন্না চেৎশিনহল্লগনি। মরূপশিং, ২০১৭কী সেপ্তেম্বর থাদা সেন্ত মার্তিনদা হুরিকেন লাকখিবা মতম অদুদা ভারতকী নাগরিকশিংবু অশোই অঙাম য়াওদনা লৌথোকপদা পাংখিবা মতেং অদুগীদমক ঐহাক্না প্রধান মন্ত্রী রুত অমসুং নিদর্লেন্দগী সরকারবু থোইদোক হেন্দোক্না ইকায় খুম্নবা উৎচরি। এক্সিলেন্সী, ভারত্তা অদোম অসুং অদোমগী মীহুৎ কাংবু ঐহাক্না অমুক হন্না তরাম্না ওকচরি। থাগৎচরি, হন্না হন্না থাগৎচরি।
মন্ত্রী-মন্দলনা অতোপ্পা থা মঙা অমগা হায়বদি জুলাইদগী নভেম্বর, ২০২১ ফাওবগী ওইনা প্রধান মন্ত্রী গরিব কল্যান য়োজনা (ফেস IV)গী মখাদা নফসা বেনিফিসরীশিংদা অহেনবা চেং মখা তাবা পীথনবা অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দল মীফমনা দাইরেক্ত বেনিফিৎ ত্রান্সফর (দি.বি.তি.)গী মখাদা কোনবশিং য়াওনা নেস্নেল ফুদ সেক্যুরিতী এক্তনা (নফসা) (অন্তিয়োদয় অন্ন য়োজনা অমসুং প্রাইওরিতী হাউসহোল্দস) কোনবা য়াম্লবদা বেনিফিসরী করোর ৮১.৩৫গীদমক অতোপ্পা থা ৫ অমগা হায়বদি জুলাইদগী নভেম্বর ফাওবগী ওইনা লেম্না থা অমদা মীওই অমগী কে.জি. ৫গী চাংদা প্রধান মন্ত্রী গরিব কল্যান য়োজনা (ফেস IV)কী মখাদা অহেনবা চেং পীথনবা অয়াবা পীখ্রে। তি.পি.দি.এস.গী মখাদা থা মঙাগী ওইনা মীওই অমদা কে.জি. ৫গী চাংদা মীওই করোর ৮১.৩৫তা লেম্না অহেনবা চেং পীথবনা লুপা করোর ৬৪,০৩১গী ফুদ সবসিদী লৈহল্লগনি। রাজ্যশিং/য়ু.ই.শিংদগী মতেং অমত্তা য়াওদনা স্কিম অসিগীদমক ভারত সরকারনা চাদিং পুম্নমক তৌরি, পুথোক-পুশিন তৌনবা অমসুং হেন্দলিং তৌনবগীদমক অমসুং এফ.পি.এস. দীলরশিংগী মর্জিনশিং অসিনচিংবগীদমক ভারত সরকারনা অহেনবা লুপা করো ৩,২৩৪.৮৫ চাদিং তৌবা মথৌ তাগদৌরি। অসুম্না ভারত সরকারনা পুন্না চাদিং তৌগনি হায়না পান্নরিবা অসি লুপা করোর ৬৭,২৬৬.৪৪ ওইরগনি। গেহু/চেংগী ওইনা পীথগদবগী ওইনদি দিপার্তমেন্ত ওফ ফুদ এন্দ পব্লিক দিস্ত্রিব্যুসন্না ৱারেপ লৌরগনি। লোইননা দিপার্তমেন্ত ওফ ফুদ এন্দ পব্লিক দিস্ত্রিব্যুসন্না নোং চুবা, উন তাবা অসিগুম্বা নোংজু-নুংশাগী ফীভমশিং অমসুং সপ্লাই চেন অমদি কোবিদনা থোকহনবা অপনবশিংদগী লাকপা মথৌ তাবশিং অদুগী মতুং ইন্না পি.এ.জি.কে.এ.ৱাই.গী ফেস III অমসুং ফেস IVগী মখাদা পোৎ চিংবগী/য়েন্থোকপগী মতম শাংদোকপগী মাংদা ৱারেপ লৌজবা য়াই। চেংগী ওইনা পুন্না চংগদৌরিবা অসি চাউরাক্না এল.এম.তি. ২০৪ ওইরবা য়াই। অহেনবা পীথগদৌরিবা অসিনা কোরোনা ভাইরসনা শেন্মীৎলোন্দা অপনবা থোকহনবনা মরম ওইদুনা লায়রবশিংনা মায়োক্নরিবা অৱাবশিং অসি হন্থহল্লগনি। মথংগী চহি মঙা অসিদা অপনবশিং থোকপনা মরম ওইরগা লায়রবা ইমুং অমতনা চেং ফংদবগী অৱাবা মায়োক্নহল্লোই।
প্রধানমন্ত্রীনা হান্নগী প্রধানমন্ত্রী শ্রীমতী ইন্দিরা গান্ধীগী লৈখিদবা কুমওন থৌরমদা মফমদা শ্রদ্ধাঞ্জলি কৎখ্রে

প্রধানমন্ত্রী শ্রী নরেন্দ্র মোদীনা হান্নগী প্রধানমন্ত্রী শ্রীমতী ইন্দিরা গান্ধীগী লৈখিদবা কুমওন থৌরমদা মফমদা শ্রদ্ধাঞ্জলি কৎখ্রে। প্রধানমন্ত্রীনা হায়খি, “মহাক্কী লৈখিদবা কুমওন থৌরম অসিদা হান্নগী প্রধানমন্ত্রী শ্রীমতী ইন্দিরা গান্ধীগী মফমদা শ্রদ্ধাঞ্জলি কৎচরি।”